recursal/SuperWikiNEXT-32B huggingface dataset:
**হামিদুল হক চৌধুরী** (জন্ম: ১৯০১-মৃত্যু: ১৮ই জানুয়ারী, ১৯৯২) হলেন একজন বাঙালী মুসলমান রাজনীতিবিদ ও আইনজীবী। ১৯৩৭ সালে মুসলিম লীগের মনোনয়নে বঙ্গীয় ব্যবস্থাপক পরিষদের সদস্য নির্বাচিত হন। বঙ্গীয় মুসলিম লীগের অন্যতম নেতা হিসেবে ঐতিহাসিক পাকিস্তান আন্দোলনে অংশনেন। ১৯৪৯ সালে পূর্ববঙ্গ সরকারের অর্থমন্ত্রী নিযুক্ত হন। ১৯৫৫ সালে তিনি ২৬ সেপ্টেম্বর যুক্তফ্রন্ট-মুসলিম লীগ কেন্দ্রীয় কোয়ালিশন সরকারের পররাষ্ট্রমন্ত্রী নিযুক্ত হন চৌধুরী মোহাম্মদ আলীর মন্ত্রিসভায়।

জন্ম ও শিক্ষাজীবন
-----------------

**হামিদুল হক চৌধুরী**র জন্ম ফেনী জেলার দাগনভূঁইয়া উপজেলার রামনগর গ্রামের এক অভিজাত পরিবারে ১৯০১ সালে। কলকাতা প্রেসিডেন্সি কলেজ থেকে অঙ্কে ডিসটিংশনসহ বিএসসি পাস করেছিলেন (১৯২৫)। ল ডিগ্রি লাভের পর ১৯৩০ সালে কলকাতা বারে আইন ব্যবসায় যোগ দেন।

কর্মজীবন
--------

হামিদুল হক চৌধুরী ল ডিগ্রি লাভের পর ১৯৩০ সালে কলকাতা বারে আইন ব্যবসায় যোগ দেন। পাকিস্তান প্রতিষ্ঠার পর কলকাতা ত্যাগ করে ঢাকায় এসে হাইকোর্টে আইন ব্যবসায় যোগ দেন। ঐতিহ্যবাহী ইংরেজি দৈনিক বাংলাদেশ অবজারভার, সংবাদপত্রটির প্রতিষ্ঠাতা হামিদুল হক চৌধুরী।

রাজনৈতিক জীবন
-------------

হামিদুল হক চৌধুরী ১৯৩৭ সালে মুসলিম লীগের মনোনয়নে বঙ্গীয় ব্যবস্থাপক পরিষদের সদস্য নির্বাচিত হন। বঙ্গীয় মুসলিম লীগের অন্যতম নেতা হিসেবে ঐতিহাসিক পাকিস্তান আন্দোলনে অংশনেন। ভারত-পাকিস্তান সীমানা নির্ধারণের জন্য গঠিত, বহুলালোচিত র‌্যাডকিফ কমিশনের সদস্য হিসেবে গুরুত্বপূর্ণ ভূমিকা রাখেন।
১৯৪৯ সালে পূর্ববঙ্গ সরকারের অর্থমন্ত্রী নিযুক্ত হন। একই বছর পাকিস্তানের প্রধানমন্ত্রী লিয়াকত আলী খানের সাথে মতানৈক্য ঘটলে মন্ত্রিত্ব থেকে পদত্যাগ করেন। ১৯৫৩ সালে শেরেবাংলা এ কে ফজলুল হকের নেতৃত্বে কৃষক-শ্রমিক পার্টি গঠন করেন এবং দলের সহসভাপতি নির্বাচিত হন। ১৯৫৫ সালে পার্টির মনোনয়নে পূর্ববঙ্গ পরিষদের সদস্যদের ভোটে পাকিস্তানের দ্বিতীয় গণপরিষদে সদস্য নির্বাচিত হয়েছিলেন। একই বছর ২৬ সেপ্টেম্বর যুক্তফ্রন্ট-মুসলিম লীগ কেন্দ্রীয় কোয়ালিশন সরকারের পররাষ্ট্রমন্ত্রী নিযুক্ত হন চৌধুরী মোহাম্মদ আলীর মন্ত্রিসভায়। ১৯৫৬ সালের ১০ সেপ্টেম্বর পর্যন্ত এ পদে দায়িত্ব পালন করেন। ১৯৫৬ সালে পাকিস্তানের প্রথম সংবিধানের খসড়া বিল প্রণয়ন এবং গণপরিষদে তা পাস করিয়ে নেয়ার ব্যাপারে গুরুত্বপূর্ণ ভূমিকা পালন করেন। ১৯৫৮ সালে ১৬ সেপ্টেম্বর কেন্দ্রীয় অর্থমন্ত্রী নিযুক্ত হন ফিরোজ খান নুন মন্ত্রিসভায়। একই বছর ৭ অক্টোবর দেশব্যাপী সামরিক আইন জারি করা হলে মন্ত্রিত্ব থেকে পদচ্যুত ও গ্রেফতার হন। ১৯৬২-তে হোসেন শহীদ সোহরাওয়ার্দীর নেতৃত্বে গঠিত ‘ন্যাশনাল ডেমোক্র্যাটিক ফ্রন্টের (এনডিএফ) তিনি অন্যতম সংগঠক এবং এর কোষাধ্যক্ষ ছিলেন।

পুরস্কার ও সম্মাননা
-------------------

তথ্যসূত্র
---------

1. 1 2 3  [*স্থায়ীভাবে অকার্যকর সংযোগ*]
2. ↑  বাংলাদেশ অবজারভারের প্রকাশনা বন্ধ ঘোষণা[*স্থায়ীভাবে অকার্যকর সংযোগ*]

বহি:সংযোগ
---------

* হামিদুল হক চৌধুরী[*স্থায়ীভাবে অকার্যকর সংযোগ*]
**কামিনী কুমার দত্ত** (২৫ জুন ১৮৭৮ - ৪ জানুয়ারি ১৯৫৯) হলেন একজন বাঙালি আইনজীবী সমাজকর্মী, রাজনীতিবিদ। দেশ বিভাগের আগে ভারতীয় উপমহাদেশের বাংলাদেশ অংশে এবং পরে পূর্ব পাকিস্তানে তিনি রাজনীতিবিদ হিসেবে সক্রিয় ছিলেন। পাকিস্তানের সংবিধান রচনা কমিটির সদস্য ছাড়াও তিনি প্রথমে দেশটির আইনমন্ত্রী ও পরবর্তীতে স্বাস্থ্যমন্ত্রী হিসাবে দায়িত্ব পালন করেন।

জন্ম ও পারিবারিক পরিচিতি
------------------------

কামিনী কুমারের জন্ম তৎকালীন বাংলা প্রদেশের ত্রিপুরা জেলার (বর্তমানের বাংলাদেশের কুমিল্লা জেলার) মুরাদনগর উপজেলার শ্রীকাইল গ্রামে জন্মগ্রহণ করেন। তার পিতা কৃষ্ণকুমার দত্ত চট্টগ্রাম সরকারি কলেজিয়েট হাইস্কুলের প্রধান পণ্ডিত ছিলেন।

শিক্ষাজীবন
----------

কামিনী কুমারের শিক্ষাজীবন শুরু হয় তার পিতার কর্মস্থল চট্টগ্রামে। চট্টগ্রাম সরকারি উচ্চ বিদ্যালয় হতে মেট্রিকুলেশন পাশের পর তিনি কোলকাতা রিপন কলেজ হতে স্নাতক উত্তীর্ণ হন। পরবর্তীতে কোলকাতা বিশ্ববিদ্যালয় হতে আইন বিষয়ে ডিগ্রি লাভ করেন।

কর্মজীবন
--------

পাকিস্তানের সংবিধান রচনা কমিটির সদস্য ছাড়াও তিনি প্রথমে দেশটির আইনমন্ত্রী ও পরবর্তীতে, ১৯৫৬ সালে স্বাস্থ্যমন্ত্রী হিসাবে দায়িত্ব পালন করেন।

তথ্যসূত্র
---------

1. 1 2  মুহম্মদ আবদুস সালাম (জানুয়ারি ২০০৩)। "দত্ত, কামিনীকুমার"। সিরাজুল ইসলাম। *[[বাংলাপিডিয়া]]*। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ৮ মে ২০২১।  ইউআরএল–উইকিসংযোগ দ্বন্দ্ব (সাহায্য)
2. ↑  "Kamini Kumar Dutta"। *নিউইয়র্ক টাইমস*। ৬ জানুয়ারি ১৯৫৯। পৃষ্ঠা ৩৩। সংগ্রহের তারিখ ৮ মে ২০২১।
3. 1 2  "Kamini Kumar Dutta: A true legend"। *Dhaka Tribune*। ৩১ জুলাই ২০১৩। সংগ্রহের তারিখ ৮ মে ২০২১।

বহিঃসংযোগ
---------

* কামিনী কুমার দত্ত — বাংলাপিডিয়া
একই নামের ভিন্ন ব্যক্তির জন্য আবুল কাসেম (দ্ব্যর্থতা নিরসন) দেখুন।

**আবুল কাশেম খান** (১৯০৫-৩১ মার্চ ১৯৯১) যিনি **এ কে খান** নামে পরিচিত। একজন রাজনীতিবিদ, আইন শাস্ত্রজ্ঞ, ব্যবসায়ী এবং শিল্পপতি। তিনি সাধারণত একে খান হিসেবে পরিচিত ছিলেন। তার পিতার নাম আবদুল লতিফ খান এবং মাতার নাম মা ওয়াহাবুন্নিসা চৌধুরানী। তাদের পরিবার ষোড়শ শতাব্দীতে গৌড়ের আমীর হামযা খানের বংশধর বলে দাবি করেন।

জন্ম ও শিক্ষাজীবন
-----------------

আবুল কাশেম খান ১৯০৫ সালের ৫ এপ্রিল চট্টগ্রাম শহরের চান্দগাঁও থানার ৫ নং মোহরা ওয়ার্ডে জন্মগ্রহণ করেন। তার পিতা আবদুল লতিফ খান চট্টগ্রামের ফতেয়াবাদের সাবরেজিষ্টার ছিলেন। তিনি কলকাতার প্রেসিডেন্সী কলেজ থেকে বি.এ. (সম্মান) এবং পরে এম.এ. পাশ করেন। ১৯৩৫ সালে বেঙ্গল সিভিল সার্ভিসে প্রতিযোগিতামূলক পরীক্ষায় পাশ করেবিচার বিভাগে মনোনয়ন লাভ করেন।

কর্মজীবন
--------

১৯৩৪ সালে তিনি কলকাতা হাইকোর্টে ওকালতি শুরু করেন। ১৯৩৫ সালে মুনসেফ হিসেবে যোগদান করে ১৯৪৪ সাল পর্যন্ত বেঙ্গল সিভিল সার্ভিসের সদস্য হিসেবে কাজ করেন। এরপর তিনি তার শ্বশুর বিশিষ্ট ব্যবসায়ী আবদুল বারী চৌধুরী কর্তৃক প্রভাবিত হয়ে সিভিল সার্ভিস ত্যাগ করে ব্যবসা শুরু করেন। তার শ্বশুরের পৃষ্টপোষকতায় ব্যবসা বাণিজ্যে তিনি অসাধারণ সফলতা অর্জন করেন। বাঙ্গালী মালিকানাধীন প্রথম ব্যাংক ইস্টার্ন মার্কেন্টাইল ব্যাংক (বর্তমানে পূবালী ব্যাংক) প্রতিষ্ঠায় তিনি অগ্রণী ভূমিকা পালন করেন। ১৯৪৬ সালে মুসলিম লীগের প্রার্থী হিসেবে তিনি ভারতীয় আইনসভার সদস্য নির্বাচিত হন। ১৯৪৭ সালে পাকিস্তান আইন সভার সদস্য হন। ১৯৭১ সালের ২৮ মার্চ চট্টগ্রামের কালুরঘাট বেতার সম্প্রচার কেন্দ্র থেকে তৎকালীন মেজর জিয়াউর রহমান ইংরেজিতে স্বাধীনতার যে ঘোষণাটি দেন, সেটি লিখে দিয়েছিলেন এ.কে. খান।

পারিবারিক জীবন
--------------

ব্রিটিশ আমলে ব্যবসা-বাণিজ্যের অগ্রদূত বেঙ্গল-বার্মা স্টিম নেভিগেশন কোম্পানির মালিক জনাব আবদুল বারী চৌধুরীর প্রথমা কন্যা শামসুন্নাহার বেগমের সাথে ১৯৩৫ সালে কলিকাতা হাইকোর্টের এডভোকেট থাকাকালীন তিনি বিবাহ বন্ধনে আবদ্ধ হন। পারিবারিক জীবনে তিনি পাঁচ পুত্র ও চার কন্যা সন্তানের জনক। তার বড় সন্তান মরহুম এ.এম. জহিরুদ্দিন খান বাংলাদেশ সরকারের একজন স্বনামধন্য মন্ত্রী ছিলেন। ২য় সন্তান এ.কে. শামসুদ্দিন খান বর্তমানে এ.কে.খান শিল্প গোষ্ঠীর চেয়ারম্যান এবং সালাহ উদ্দীন কাসেম খান ম্যানেজিং ডিরেক্টর ও তুরস্কের অনারারি কনসাল জেনারেল।

মৃত্যু
------

তার স্ত্রী বিয়োগের দুইমাস পর ১৯৯১ সালের ৩১ মার্চ তিনি মৃত্যুবরণ করেন। পরদিন চট্টগ্রামের লালদীঘি ময়দানে তার জানাজার নামাজ অনুষ্ঠিত হয়।

আরও দেখুন
---------

* আবদুল বারী চৌধুরী

তথ্যসূত্র
---------

1. 1 2  আবুল কাসেম খান, বাংলাপিডিয়া
2. ↑  **বাংলাদেশের স্বাধীনতা যুদ্ধ দলিলঃ পঞ্চদশ খন্ড** ,পৃ. ১৯১

বহি:সংযোগ
---------

* বাংলাপিডিয়া
অন্য ব্যবহারের জন্য নজরুল ইসলাম বাবু (রাজনীতিবিদ) (দ্ব্যর্থতা নিরসন) দেখুন।

**মো: নজরুল ইসলাম বাবু** (জন্ম: ১০ মার্চ ১৯৬৭) বাংলাদেশের নারায়ণগঞ্জ-২ (আড়াইহাজার) আসনের বর্তমান সংসদ সদস্য। তিনি ২০০৮ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন। তাছাড়া তিনি বাংলাদেশ ছাত্রলীগ এর সাবেক সাধারণ সম্পাদক ছিলেন।  বর্তমানে তিনি জাতীয় সংসদের হুইপ।

জন্ম ও শিক্ষাজীবন
-----------------

নজরুল ইসলাম বাবুর পৈতৃক বাড়ি নারায়ণগঞ্জ জেলার আড়াইহাজার উপজেলার দুপ্তারা ইউনিয়নের অন্তর্গত বাজবী মৌলভী বাড়ী এলাকায়। তিনি জগন্নাথ কলেজ (বর্তমানে জগন্নাথ বিশ্ববিদ্যালয়) থেকে স্নাতকোত্তর পাশ করেছেন।

কর্মজীবন
--------

পেশায় ব্যবসায়ী নজরুল ইসলাম বাবু রাজনীতির সঙ্গে সক্রিয় ভাবে যুক্ত আছেন। তিনি টানা চতুর্থবারের মতো সংসদ সদস্য নির্বাচিত হয়েছেন।

তথ্যসূত্র
---------

1. ↑  নারায়ণগঞ্জ-২, মো: নজরুল ইসলাম বাবু। "Constituency 205\_10th\_Bn"। *www.parliament.gov.bd*। ২০১৯-০১-১৬ তারিখে মূল থেকে আর্কাইভ করা। সংগ্রহের তারিখ ২০১৮-০৮-০৮।

বহি:সংযোগ
---------

* ১০ম জাতীয় সংসদের নির্বাচিত সংসদ সদস্যদের তালিকা  ওয়েব্যাক মেশিনে আর্কাইভকৃত ৯ মে ২০২০ তারিখে
**নির্মলচন্দ্র চন্দ্র** ( ৬ অক্টোবর, ১৮৮৮ - ১ মার্চ, ১৯৫৩) ছিলেন খ্যাতনামা বাঙালি, জাতীয়তাবাদী রাজনীতিবিদ, আইনজীবী ও সমাজসেবী। তিনি বিখ্যাত দেশসেবক গণেশচন্দ্র চন্দ্রের পৌত্র।

প্রারম্ভিক জীবন
---------------

নির্মলচন্দ্র কলকাতায় জন্মগ্রহণ করেন, তার পিতার নাম ছিল রাজচন্দ্র চন্দ্র। চন্দ্র পরিবার অষ্টাদশ শতাব্দীর শেষ ভাগে নদীয়া থেকে কলকাতায় আসে। পিতামহ গণেশচন্দ্র ছিলেন আইনজীবী, কলিকাতা মিউনিসিপ্যালিটির কমিশনার ও রাজনীতিবিদ। নির্মলচন্দ্র এম এ এবং ও বি এল পাশ করার পর কলকাতা হাইকোর্টে ওকালতি করতেন। এরপর পিতার আইনজীবী ফার্ম জিসি চন্দ্র এন্ড কোং এ যোগদান করেন।

কর্মকাণ্ড
---------

দেশবন্ধু চিত্তরঞ্জন দাশের সহকারী হিসেবে রাজনীতিতে আসেন নির্মলচন্দ্র। চিত্তরঞ্জন দাশের সৃষ্ট ‘পঞ্চপ্রধানের অন্যতম তিনি স্বরাজ্য দলের নেতৃত্বে ছিলেন। দেশহিতৈষী কাজে প্রভূত অর্থদান করেন। ডাককর্মী, ট্রাম শ্রমিক ও চা বাগান শ্রমিকদের সঙ্গঠনের সাথে যুক্ত ছিলেন তিনি। *ফরোয়ার্ড ব্লক*, *বৈতালিক*, *রূপ ও রঙ্গ* পত্রিকার সাথে তার যোগাযোগ ছিল। ভারতীয় জাতীয় কংগ্রেস নেতা হিসেবে নির্মল চন্দ্র সুনাম অর্জন করেছিলেন তিনি। কলকাতা পৌরসংস্থার মহানাগরিক ছিলেন। কলকাতা শহরে তার ও তার পিতামহের নামে রাস্তা রয়েছে।

অলংকৃত পদ
---------

* কলকাতার পৌর প্রতিনিধি (১৯১৫)
* বঙ্গীয় প্রাদেশিক কংগ্রেস কমিটির সভাপতি
* কেন্দ্রীয় আইনসভার সদস্য (১৯২৬ - ৩০)
* কলকাতার মহানাগরিক (১৯৫২)
* এটর্নি সোসাইটির সভাপতি (১৯২৩ -২৬)

তথ্যসূত্র
---------

1. ↑  সুবোধচন্দ্র সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৩৬৪,৩৬৫ আইএসবিএন ৯৭৮-৮১-৭৯৫৫-১৩৫-৬
2. ↑  "দেশবন্ধু ও নেতাজির স্মৃতি বিজড়িত ওয়েলিংটন স্কোয়ারের চন্দ্র পরিবারের পুজো"। সংগ্রহের তারিখ ২২ ফেব্রুয়ারি ২০১৮।
3. ↑  "কলকাতার মহানাগরিকগণ"। কলকাতা পৌরসংস্থা। সংগ্রহের তারিখ ২২ ফেব্রুয়ারি ২০১৮।
**দেবমালা** অথবা **দেবমতী** (পুরো নাম: বেদিকামতি- রায়) তিনি ছিলেন শুঙ্গ সাম্রাজ্য এবং পুষ্যমিত্র শুঙ্গ-এর একজন রাণী। তার সাথে তার অগ্নিমিত্রা একটি পুত্র ছিল। তিনি ছিলেন যাদব বংশের রাজা দেবকুমার রায় যাদব এর কন্যা। রাজকুমারী দেবমালাকে 28 বছর বয়সে পুষ্যমিত্র অপহরণ করেছিলেন, তিনি পুষ্যমিত্রের স্ত্রী হতে মেনে নিয়ে বিয়ে করেছিলেন। অগ্নিমিত্রা তার যত্ন নিত।কিছু লোককাহিনীতে, তিনি তার স্বামীকে বৃহদ্রথ মৌর্য-এর মৃত্যু সম্পর্কে প্রশ্ন করেছিলেন, পুষ্যমিত্র তাকে সবকিছু বলেছিলেন। পুষ্যমিত্রের রানী হিসেবে দেবমালার খুব খারাপ লাগছিল। দেবমালাকে পুষ্যমিত্রের সুখী এবং বুদ্ধিমান রাণী হিসাবে বর্ণনা করা হয়েছে। অগ্নিমিত্র-এর স্ত্রীরা ছিলেন তাঁর মায়ের পুত্রবধূ। তারা অনুসরণ করতেন। তাদের মধ্যে একজন ধরিণী ছিলেন দেবমালার স্থলাভিষিক্ত।বসুমিত্র জন্মের সময় তিনি মারা যান।

হিন্দু ধর্মগ্রন্থে
------------------

### ইতিহাসে

তিনি ইতিহাস এ নামহীন পরিচিত, কারণ ইতিহাসে, তার তথ্যগুলি অল্প পরিমাণে ভালভাবে লেখা আছে কিন্তু তাদের কাছে রানী সম্পর্কে খুব কম তথ্য রয়েছে। অগ্নিমিত্রের তথ্যও ছোট কিন্তু বড়। 

তিনি অগ্নিমিত্রার স্ত্রীদের শাশুড়ি হন - 

* ধরিণী
* ইরাবতী
* মালবিকা

এই স্ত্রীরা তাদের শাশুড়ির আনুগত্য করতেন এবং তাই দেবমালা তার স্বামী পুষ্যমিত্র কর্তৃক "দেবী-রানি দেবমতি অথবা দেবমালা" নামে পরিচিত ছিলেন। পুষ্যমিত্র শুঙ্গ সম্পর্কে উল্লেখগুলি তাঁর পরিবারের তথ্যের চেয়ে খুব জনপ্রিয়। 

### ছেলে

অগ্নিমিত্র পুষ্যমিত্র এবং দেবমালার পুত্র।

শুঙ্গা সাম্রাজ্যের সম্রাজ্ঞী হওয়া
----------------------------------

তিনি বৃহদ্রথের মন্ত্রী পুষ্যমিত্র শুঙ্গের স্ত্রী এবং তার স্বামীর উত্তরসূরি অগ্নিমিত্রার মা ছিলেন। তিনি ছিলেন যাদব রাজবংশের রাজা দেবকুমার রায় যাদবের কন্যা, যার নাম নেই। তিনি তার পুত্র অগ্নিমিত্র থেকে সম্রাট বসুজ্যেষ্ঠ এবং বসুমিত্র-এর দাদী।

1. ↑  *Shunga*। Benezit Dictionary of Artists। Oxford University Press। ২০১১-১০-৩১।
2. ↑  *East Asian Dynasties*। Routledge। ২০১৫-০৬-০১। পৃষ্ঠা 280–324।
3. ↑  Weill, Raymond (১৯২১)। "Quelques types de figurines funéraires des XIXe et XXe dynasties"। *Monuments et mémoires de la Fondation Eugène Piot*। **25** (1): 419–438। আইএসএসএন 1148-6023। ডিওআই:10.3406/piot.1921.1835।
**দালোল** (Amharic: ዳሎል) was a settlement in the Dallol woreda
বিষুবরেখার নিকটবর্তী উত্তর-পূর্ব আফ্রিকার রাষ্ট্র ইথিওপিয়ায় রয়েছে পৃথিবীর সবচেয়ে উষ্ণতম স্থান। উঁচু পর্বত আর ঊষর মরুভূমির এই রুক্ষ দেশটির উত্তর-পূর্বে দ্বিতীয় প্রশাসনিক অঞ্চলের দালোল আগ্নেয়গিরি থেকে জন্ম নেয়া দালোল উপত্যকাটি পৃথিবীর সবচেয়ে দীর্ঘতম উপত্যকা। লোহিত সাগর থেকে ৬ হাজার কিমি বিস্তৃত হয়ে পৌঁছেছে মালাভি হ্রদ পর্যন্ত। সমুদ্রপৃষ্ঠ থেকে এখানকার উচ্চতা ১৩০ মিটার। ইথিওপিয়ার এক সময়ের অংশ বর্তমানে স্বাধীন দেশ ইরিত্রিয়ার সাথে রেল যোগাযোগ তৈরির জন্য ১৯১৭-১৯১৮ সালে এখানে রেলওয়ে জংশন ‘আয়রন পয়েন্ট’ তৈরি করা হয়। এর ফলে ধীরে ধীরে বসতিস্থাপন শুরু হয়। এক সময় তা রূপ নেয় মরুশহরে। আফার ডিপ্রেসনের দালোল শহরের বার্ষিক গড় তাপমাত্রা ৩৪ ডিগ্রি সেলসিয়াস। ১৯৬০ সাল থেকে ১৯৯৬ সাল পর্যন্ত দেনাকিল মরুভূমি সংলগ্ন এ শহরের তাপমাত্রা রেকর্ড করা হয় ৩৪ দশমিক চার ডিগ্রি সেলসিয়াস। এখন পর্যন্ত এখানকার সর্বচ্চ তাপমাত্রা ৪৮ দশমিক নয় ডিগ্রি সেলসিয়াস। তাপমাত্রা বৃদ্ধির জন্য এখানকার অধিকাংশ অধিবাসী অন্যত্র সরে গেছে। দেশটির কেন্দ্রীয় পরিসংখ্যান সংস্থা সর্বশেষ ২০০৫ সালের প্রতিবেদনেও প্রকাশ করেনি কতজনের বসতি রয়েছে এখানে। এখানে উল্লেখ্য যে, দালোল পৃথিবীর অন্যতম ভুতুড়ে শহর।


| Dallol-এর আবহাওয়া সংক্রান্ত তথ্য |
| --- |
| মাস | জানু | ফেব্রু | মার্চ | এপ্রিল | মে | জুন | জুলাই | আগস্ট | সেপ্টে | অক্টো | নভে | ডিসে | বছর |
| সর্বোচ্চ গড় °সে (°ফা) | ৩৬(৯৭) | ৩৬.৪(৯৭.৫) | ৩৯.১(১০২.৩) | ৪০.৭(১০৫.৩) | ৪৪.৩(১১১.৮) | ৪৬.৪(১১৫.৬) | ৪৫.৬(১১৪.০) | ৪৪.১(১১১.৪) | ৪৩.০(১০৯.৪) | ৪১.৬(১০৬.৮) | ৩৯.৩(১০২.৮) | ৩৬.৫(৯৭.৭) | ৪১.১(১০৬.০) |
| সর্বনিম্ন গড় °সে (°ফা) | ২৪.৬(৭৬.৩) | ২৪.৬(৭৬.৩) | ২৬.০(৭৮.৮) | ২৭.১(৮০.৮) | ২৮.৫(৮৩.৩) | ৩০.৪(৮৬.৮) | ৩১.৮(৮৯.২) | ৩১(৮৮) | ৩১.৬(৮৮.৮) | ২৯.৬(৮৫.৩) | ২৭.১(৮০.৮) | ২৫.৭(৭৮.৩) | ২৮.২(৮২.৭) |
| উৎস: D.E. Pedgley, "Air Temperature at Dallol, Ethiopia," Meteorological Magazine v.96 (1967): 265-271 |

তথ্যসূত্র
---------

বহিঃসংযোগ
---------

* Photo gallery of Dallol
**পোল লঁজ্যভাঁ** (ফরাসি: Paul Langevin; ২৩শে জানুয়ারি ১৮৭২ – ১৯শে ডিসেম্বর ১৯৪৬) একজন ফরাসি পদার্থবিজ্ঞানী ছিলেন। তিনি ১৮৭২ সালে ফ্রান্সের রাজধানী প্যারিসে জন্মগ্রহণ করেন। সেখানে বিজ্ঞান বিষয়ে উচ্চশিক্ষা সম্পন্ন করে তিনি ইংল্যান্ডের ক্যামব্রিজ বিশ্ববিদ্যালয়ের ক্যাভেনডিশ গবেষণাগারে জে জে টমসনের অধীনে গবেষণা করতে যান। সেখান থেকে ফেরত এসে তিনি প্যারিসের সর্বন বিশ্ববিদ্যালয়ে যোগ দেন এবং ১৯০২ সালে পদার্থবিজ্ঞানে ডক্টরেট উপাধি লাভ করেন। নোবেল পুরস্কার বিজয়ী পিয়ের ক্যুরি ছিলেন তাঁর ডক্টরেট উপদেষ্টা। পিয়ের ক্যুরির মৃত্যুর পরে তিনি বিধবা মারি ক্যুরির সঙ্গী ছিলেন। ১৯০৪ সালে তিনি কোলেজ দ্য ফ্রঁসে পদার্থবিজ্ঞানের অধ্যাপক হিসেবে যোগদান করেন। ১৯২৬ সালে তিনি প্যারিস নগরীর শিল্প পদার্থবিজ্ঞান ও রসায়ন উচ্চশিক্ষা প্রতিষ্ঠানের (একল স্যুপেরিয়র দ্য ফিজিক এ দ্য শিমি আঁদ্যুস্ত্রিয়েল দ্য লা ভিল দ্য পারি, École supérieure de physique et de chimie industrielles de la Ville de Paris) পরিচালক পদে নিযুক্তি পান। ১৯৩৪ সালে তাঁকে বিজ্ঞান অ্যাকাডেমির সদস্যপদে নির্বাচিত করা হয়।

লঁজ্যভাঁ চৌম্বকত্বের উপরে তাঁর গবেষণাকর্মের জন্য সবচেয়ে বেশি স্মরণীয়। তিনি লঁজ্যভাঁ গতিবিজ্ঞান ও লঁজ্যভাঁ সমীকরণের সৃষ্টিকর্তা। এছাড়া ১ম বিশ্বযুদ্ধের শেষদিকে ১৯১৬-১৭ সালে তিনি (কোঁস্তঁতাঁ শিলভস্কি'র সাথে) পিয়ের ক্যুরি-র গবেষণাকর্মের উপর ভিত্তি করে অতিশাব্দিক প্রতিধ্বনিভিত্তিক অবস্থান নির্ণয় কৌশল ব্যবহার করে ডুবোজাহাজ খুঁজে বের করার একটি পদ্ধতি বের করেন। তিনি ফ্রান্সে আলবের্ট আইনষ্টাইনের তত্ত্বগুলি প্রচার ও প্রসারে সাহায্য করেন।

১৯৩০-এর দশকে ফ্রান্সের ভিশি সরকার তাঁকে ফাশিবাদের বিরুদ্ধচারিতা করার অপরাধে গ্রেপ্তার করে। তিনি দ্বিতীয় বিশ্বযুদ্ধের প্রায় পুরোটা সময় নিজগৃহে বন্দীদশায় অতিবাহিত করেন। ১৯৪৪ থেকে ১৯৪৬ সাল পর্যন্ত তিনি মানবাধিকার লিগের সভাপতি ছিলেন; এসময় তিনি সাম্যবাদী দলে যোগদান করেন। ১৯৪৬ সালের ১৯শে ডিসেম্বর তারিখে ৭৪ বছর বয়সে তিনি মৃত্যুবরণ করেন। প্যারিসের পঁতেওঁ সমাধিমন্দিরে তাঁর সমাধিটি অবস্থিত।

তথ্যসূত্র
---------

1. ↑  Joliot, F. (১৯৫১)। "Paul Langevin. 1872–1946"। *Obituary Notices of Fellows of the Royal Society*। **7** (20): 405–426। জেস্টোর 769027। ডিওআই:10.1098/rsbm.1951.0009 অবাধে প্রবেশযোগ্য।
**একাডেমিক প্রোগ্রাম অগ্রাধিকার** হল ক্রিয়াকলাপ বা প্রক্রিয়া যেখানে একটি একাডেমিক প্রতিষ্ঠান তার তহবিল এবং সংস্থানগুলি আরও কৌশলগতভাবে বরাদ্দ করার উদ্দেশ্যে তার প্রোগ্রামগুলি মূল্যায়ন এবং অগ্রাধিকার দেয়।
এটি এমন একটি প্রক্রিয়া যা একটি স্কুল যখন নিয়মানুগ পরিবর্তন করতে চায় তখন জড়িত থাকে। উদাহরণস্বরূপ, বয়স স্টেট ইউনিভার্সিটি আরও বেশি মনোনিবেশ এবং তার ছাত্রদের চাহিদার সাথে আরও সংযুক্ত করার উদ্দেশ্যে তার প্রোগ্রামগুলি অন্বেষণ এবং মূল্যায়ন করার একটি বছরব্যাপী প্রক্রিয়ার মধ্য দিয়ে গেছে।

প্রোগ্রামের অগ্রাধিকার প্রোগ্রাম মূল্যায়নের অনুরূপ কিন্তু এর মধ্যে পার্থক্য রয়েছে যে এটি কেবলমাত্র প্রোগ্রামগুলির মূল্যায়নের সাথে জড়িত নয় বরং প্রোগ্রামের তহবিল সম্পর্কিত আর্থিক সিদ্ধান্ত নেওয়ার সাথেও জড়িত। প্রোগ্রাম অগ্রাধিকার একটি উল্লেখযোগ্য সমস্যা হতে পারে, উভয় ছাত্র এবং অনুষদ জীবন এবং লক্ষ্য প্রভাবিত করার সম্ভাবনা রয়েছে। এই পৃষ্ঠাটি উচ্চ শিক্ষার প্রসঙ্গে প্রোগ্রামের অগ্রাধিকার নিয়ে কাজ করে এবং এটি কী জড়িত তার একটি মৌলিক বিবরণ সরবরাহ করার চেষ্টা করে।

সাধারণ বিবরণ
------------

একটি স্কুল তার প্রোগ্রামগুলিকে অগ্রাধিকার দেওয়ার প্রক্রিয়াতে জড়িত, হয় নির্দিষ্ট প্রোগ্রামগুলির জন্য তহবিল বৃদ্ধি, হ্রাস, চালিয়ে যাওয়া বা বন্ধ করার সিদ্ধান্ত নিতে পারে, যার ফলে এই প্রোগ্রামগুলি প্রসারিত, ডাউনসাইজড, অপরিবর্তিত বা সম্পূর্ণরূপে বন্ধ হয়ে যায়। উদাহরণস্বরূপ, ২০১৩ সালে, ওয়েস্টার্ন ক্যারোলিনা বিশ্ববিদ্যালয় ঘোষণা করে যে প্রোগ্রামের অগ্রাধিকারের একটি প্রক্রিয়ার পরে এটি জার্মান ভাষায় স্নাতক, মহিলাদের অধ্যয়নের একজন নাবালক, পাশাপাশি সঙ্গীত, স্বাস্থ্য বিজ্ঞান, ইংরেজি এবং গণিতে মাস্টার্স প্রোগ্রামসহ বেশ কয়েকটি প্রোগ্রাম বন্ধ করে দেবে।

প্রোগ্রামগুলি সাধারণত তাদের ছাত্র জনসংখ্যা এবং নতুন শিক্ষার্থীদের আকৃষ্ট করার সম্ভাবনার উপর ভিত্তি করে অগ্রাধিকার দেওয়া হয়। যদিও, অন্যান্য কারণগুলিও কোনও প্রোগ্রামকে ডাউনসাইজড বা বন্ধ করে দেওয়ার সম্ভাবনার উপর নির্ভর করতে পারে, যেমন বিশ্ববিদ্যালয়ের জন্য তার সামগ্রিক খরচ।

কারণসমূহ
--------

প্রোগ্রামগুলির অগ্রাধিকার এবং তহবিল পুনঃবণ্টন সাধারণত দুটি কারণের সংমিশ্রণ দ্বারা প্রয়োজন হয়: ১) একটি স্কুলের বিকাশ এবং প্রসারিত করার ইচ্ছা এবং ২) সীমিত অর্থায়ন। যদি একটি স্কুল তার প্রোগ্রামগুলি বাড়াতে এবং প্রসারিত করতে চায়, কিন্তু প্রতিটি প্রোগ্রামকে সমানভাবে বিকাশ করার জন্য সম্পদের অধিকারী না হয়, তাহলে অগ্রাধিকার প্রয়োজন হতে পারে। স্কুলগুলি সম্প্রসারণের জন্য চাপের মধ্যে রয়েছে এবং সেইজন্য তারা আরও সফল প্রোগ্রামগুলির জন্য তহবিল পুনরায় বরাদ্দ করার জন্য চাপের মধ্যে থাকবে।

তথ্যসূত্র
---------

1. ↑  "Program prioritization homepage at the University of Minnesota Duluth"। ৮ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ২৮ অক্টোবর ২০২১।
2. ↑  "Program prioritization homepage at Boise State University"। ২৩ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২৮ অক্টোবর ২০২১।
**মহারাজা বাহাদুর গিরিজানাথ** ছিলেন জমিদার, সমাজসেবক, বিদ্যোৎসাহী। তিনি ছিলেন দিনাজপুর রাজবংশের দশম উত্তরাধিকারী। তার জন্ম ১৮৬২ সালে। তিনি ছিলেন রাজা তারকনাথ (১৮৪১-১৮৬৫) এবং রাণী শ্যামামোহিনীর দত্তক পুত্র। তার বাল্যশিক্ষা শুরু হয় রাজবাড়ীর একটি পাঠশালায় (বর্তমানে জুবিলী হাইস্কুল)। এরপর তিনি কলকাতায় এবং মধ্যপ্রদেশের (ভূপাল) রাজকুমার কলেজে শিক্ষা লাভ করেন। গিরিজানাথ রায় কোর্ট অব ওয়ার্ডস-এর অধীনে দিনাজপুরের জমিদার হন। ১৮৮৩ সালে পূর্ণবয়স্ক হওয়ার পূর্ব পর্যন্ত মাতা শ্যামামোহিনী জমিদারি পরিচালনা করেন।

গিরিজানাথ রায় রাজবাড়ীর পাঠশালাকে ১৮৮৭ সালে মিডিল ভার্নাকুলার স্কুলে উন্নীত করে এবং মহারাণী ভিক্টোরিয়ার ৫০তম জন্ম জয়ন্তী (Golden Jubilee) পালন উপলক্ষে স্কুলটির নামকরণ করেন জুবিলী স্কুল। পরবর্তী সময়ে স্কুলটি মিডিল ইংলিশ স্কুলে উন্নীত হয়। দিনাজপুর শহরের বালুবাড়ী মৌজায় তিনি ১৯১৩ সালে প্রতিষ্ঠা করেন মহারাজা গিরিজানাথ স্কুল। রায়গঞ্জ হাইস্কুল (বর্তমানে পশ্চিমবঙ্গে) নির্মাণে তিনি ১০ বিঘা জমি দান করেন। ১৯১২ সালে জিলা স্কুলের দক্ষিণ পার্শ্বে হিন্দু ছাত্রদের জন্য লিয়ন হোস্টেল তার অনুদানে নির্মিত।

১৯০৫ সালে বঙ্গভঙ্গ আন্দোলনে ব্রিটিশ সরকারের ভূমিকা সমর্থন করায় ১৯০৬ সালে গিরিজানাথ রায় ‘মহারাজা বাহাদুর’ উপাধি লাভ করেন এবং ১০০ সদস্যের একটি সশস্ত্র সেনাদল রাখার অধিকার পান। একজন বিশ্বস্ত ব্রিটিশ সামন্ত হিসেবে কলকাতা ভিক্টোরিয়া মেমোরিয়াল হল নির্মাণে ২৫ হাজার, সপ্তম এডওয়ার্ডের স্মৃতিরক্ষার্থে ১০ হাজার টাকাসহ বহু সরকারি কাজে অর্থদান করেন। এ ছাড়াও তিনি শহরের ময়লা নিষ্কাষণের জন্য গিরিজা ক্যানেল নির্মাণে ৭৫ হাজার টাকা এবং ঘাঘেরা খাল সংস্কারের জন্য ৩০ হাজার টাকা দান করেন।

মহারাজা গিরিজানাথ বহু সমিতি সংস্থার সাথে জড়িত ছিলেন। এর মধ্যে ব্রিটিশ ইন্ডিয়ান অ্যাসোসিয়েশন, বেঙ্গল ল্যান্ড হোল্ডার্স অ্যাসোসিয়েশন, বেঙ্গল সঙ্গীত সমাজ, বঙ্গীয় সাহিত্য পরিষদ, রঙ্গপুর সাহিত্য পরিষদ, উত্তরবঙ্গ সাহিত্য সম্মিলনী উল্লেখযোগ্য। তিনি ১৯১৯ সালে নিখিল ভারত কায়স্থ সভার সভাপতি নির্বাচিত হন। ১৯১২ সালে তিনি কলকাতায় অনুষ্ঠিত কায়স্থ সভার অভ্যর্থনা সমিতির সভাপতির দায়িত্ব পালন করেন। ১৯১৪ সালে অনুষ্ঠিত এলাহাবাদ সম্মেলনেও তিনি সভাপতিত্ব করেন। ১৯১৩ সালে উত্তরবঙ্গ সাহিত্য সম্মিলনীর ৬ষ্ঠ অধিবেশনে (দিনাজপুর) তিনি অভ্যর্থনা কমিটির সভাপতি ছিলেন। উক্ত অধিবেশনে বাংলা আসামের নামকরা সাহিত্যিক ও ইতিহাসবিদরা যোগদান করেন। তিনি ডায়মন্ড জুবিলী থিয়েটার কোম্পানি (১৮৮৫), দিনাজপুর নাট্য সমিতি (১৯১৩), দিনাজপুর স্পোর্টিং ক্লাব, আর্য পাঠাগার, দিনাজপুর সমিতি সহ বহু স্থানীয় সংস্থা সংগঠনের পৃষ্টপোষক ছিলেন।

গিরিজানাথ তিনবার জেলা বোর্ডের সদস্য,দু’বার অনারারি ম্যাজিস্ট্রেট এবং বড়লাটের দিল্লি কাউন্সিলের সদস্য ছিলেন। তিনি ছিলেন দিনাজপুর মিউনিসিপ্যালিটির মনোনীত কমিশনার (১৮৮৪) এবং তিনবার মিউনিসিপ্যালিটির চেয়ারম্যান নির্বাচিত হন। এ ছাড়াও তিনি দিনাজপুর জেলা বোর্ডের প্রথম নির্বাচিত চেয়ারম্যান ছিলেন। ভারত ভাগের পর তিনি স্বপরিবারে কলকাতায় চলে যান এবং সেখানেই ১৯১৯ সালে মৃত্যুবরণ করেন।

তথ্যসূত্র
---------

1. ↑  "রায়, মহারাজা বাহাদুর গিরিজানাথ"। *বাংলাপিডিয়া*। ২০১৪-০৫-০৫। সংগ্রহের তারিখ ২০১৯-১০-২৯।
এই নিবন্ধটি শহর সম্পর্কে। এ শহরের পরিচালনাকারী পৌরসভার জন্য মীরসরাই পৌরসভা দেখুন।

**মীরসরাই** বা **মিরসরাই** বাংলাদেশের দক্ষিণাঞ্চলের চট্টগ্রাম বিভাগের অন্তর্গত চট্টগ্রাম জেলায় অবস্থিত একটি শহর। প্রশাসনিকভাবে শহরটি মীরসরাই উপজেলার সদর। শহরটির সবচেয়ে নিকটবর্তী আন্তর্জাতিক বিমানবন্দর শাহ আমানত আন্তর্জাতিক বিমানবন্দর। শহরটি চট্টগ্রাম জেলার একাদশ বৃহত্তম ও মীরসরাই উপজেলার বৃহত্তম শহরাঞ্চল। বিভাগীয় শহর বন্দর নগরী চট্টগ্রাম থেকে মাত্র ৫১.৬ কি.মি. দূরত্বে মীরসরাই শহর অবস্থিত ।

জনসংখ্যা
--------

বাংলাদেশ আদমশুমারী ২০১১ অনুযায়ী মীরসরাই শহরের মোট জনসংখ্যা ১৯,৬০৪ জন যার মধ্যে ৯,৩৩৫ জন পুরুষ এবং ১০,২৬৯ জন নারী। এ শহরের পুরুষ এবং নারী অনুপাত ৯১। শহরে মোট খানা সংখ্যা বা পরিবার রয়েছে ৪২৩১ টি।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২২°৪৬′২৩″ উত্তর ৯১°৩৪′২৭″ পূর্ব﻿ / ﻿২২.৭৭৩০৩৯° উত্তর ৯১.৫৭৪১৫২° পূর্ব﻿ / 22.773039; 91.574152। সমুদ্র সমতল থেকে শহরটির গড় উচ্চতা ১২.১২ মিটার।

প্রশাসন
-------

২০০১ সালে মীরসরাই শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে মীরসরাই পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ২৭টি মহল্লায় বিভক্ত । ১৫.৯৩ বর্গ কি.মি. আয়তনের মীরসরাই শহরের ১০.৫০ বর্গ কি.মি এলাকা মীরসরাই পৌরসভা দ্বারা পরিচালিত হয়।

শিক্ষা ব্যবস্থা
---------------

মীরসরাই শহরের স্বাক্ষরতার হার হলো শতকরা ৫৮.১ ভাগ।

তথ্যসূত্র
---------

1. ↑  "Distance from Mirsharai to Chittagong"। distancesto.com। সংগ্রহের তারিখ ২০১৯-০১-১৭।
2. ↑  "Urban Centers in Bangladesh"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৫: Urban Area Rport, 2011। বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ১৮৫। ২০১৯-০৪-১১ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৯-০১-০৭।
3. ↑  "latitude, longitude and elevation of Mirsharai, Bangladesh"। distancesto.com। সংগ্রহের তারিখ ২০১৯-০১-১৭।
4. ↑  "এক নজরে মীরসরাই পৌরসভার সাধারণ তথ্যাদি"। ১১ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২০১৯-০১-০৬।
**সুকুমার বর্মন** (১ জানুয়ারী ১৯৫২, কেমতলীতে - ১০ মার্চ ২০১২, আগরতলায়) ছিলেন একজন ভারতীয় রাজনীতিবিদ। তিনি ত্রিপুরার তফসিলি জাতির একজন বিশিষ্ট নেতা ছিলেন।

বর্মন সোনামুড়া জেলার একটি দরিদ্র মাছ ধরার পরিবারের সদস্য ছিলেন। তার পরিবার তাকে স্কুলে পড়ার জন্য একজন চাচার সাথে থাকতে পাঠায় এবং ছাত্র আন্দোলনের মাধ্যমে তিনি প্রথম সক্রিয় রাজনীতির সংস্পর্শে আসেন। তিনি ১৯৭১ সালে উচ্চ মাধ্যমিক পরীক্ষা শেষ করেন। তিনি কৃষক আন্দোলনে যোগ দেন।

বর্মন ১৯৭৬ সালে ভারতের কমিউনিস্ট পার্টি (মার্কসবাদী) এর সদস্য হন। ১৯৭৮ থেকে ১৯৮৩ সালের মধ্যে তিনি কেমতলীর নির্বাচিত গ্রাম *প্রধান* হিসেবে দায়িত্ব পালন করেন। তিনি দলের ত্রিপুরা রাজ্য কমিটির সদস্য হবেন। তিনি ত্রিপুরা তফসিলি জাতি সমন্বয় কমিটির সাধারণ সম্পাদকও হন।

১৯৮৮ সাল থেকে তিনি নলচর আসনের প্রতিনিধিত্ব করে ত্রিপুরা বিধানসভার সদস্য ছিলেন। ভারতীয় জাতীয় কংগ্রেস /ত্রিপুরা উপজাতী যুব সমিতি সরকারের ১৯৮৮-১৯৯৩ চলাকালীন, বর্মন বেশ কয়েকটি হত্যা প্রচেষ্টার লক্ষ্যবস্তু ছিলেন।

১৯৯৩ সালে ত্রিপুরায় বামফ্রন্ট নির্বাচিত হলে, বর্মনকে রাজ্যের মন্ত্রী হিসেবে মনোনীত করা হয়। ১৯৯৮ থেকে ২০০৪ সালের মধ্যে তিনি ত্রিপুরা রাজ্য সরকারের পরিবহন ও মৎস্যমন্ত্রী হিসেবে দায়িত্ব পালন করেন। সংবিধান (৯১ তম সংশোধন) আইন ২০০৩ থেকে বেরিয়ে আসা সরকারের ছোট আকারে তিনি তার মন্ত্রিসভা পদ হারান।

বর্মন রাষ্ট্রীয় মালিকানাধীন ভূমি উন্নয়ন ব্যাঙ্ক এবং ত্রিপুরা সড়ক পরিবহন কর্পোরেশনের চেয়ারম্যান হিসেবে দায়িত্ব পালন করেন। তিনি একজন সুপরিচিত সাঁতারুও ছিলেন।

বর্মন ২০১২ সালের মার্চ মাসে আগরতলার জিবি পান্ত হাসপাতালে মারা যান, যেখানে তাকে মস্তিষ্কে রক্তক্ষরণের কারণে ভর্তি করা হয়েছিল। রাজ্য সরকার দু'দিনের শোক ঘোষণা করেছে, সেই সময় জাতীয় পতাকা অর্ধনমিত করা হয়েছিল। কেমতলীতে তার লাশ দাহ করা হয়।

তথ্যসূত্র
---------

1. 1 2 3 4 5  Das, Haripada (১৩ মার্চ ২০১২)। "Comrade Sukumar Barman Passes Away"। People's Democracy। ৮ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ৮ মে ২০১২। Das, Haripada (13 March 2012). "Comrade Sukumar Barman Passes Away"  ওয়েব্যাক মেশিনে আর্কাইভকৃত ১১ সেপ্টেম্বর ২০১৩ তারিখে. People's Democracy. Retrieved 8 May 2012.
2. 1 2  Tripuratoday (১০ মার্চ ২০১২)। "Sukumar Barman no more,big loss for CPI(M)"। Tripuratoday। সংগ্রহের তারিখ ৮ মে ২০১২। [*অকার্যকর সংযোগ*]
3. ↑  Tripurainfo (১০ মার্চ ২০১২)। "Sukumar Barman passes away"। Tripurainfo। ২৬ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৮ মে ২০১২।
4. 1 2 3 4  Bengal Newz (১০ মার্চ ২০১২)। "CPI(M) Tripura legislator Sukumar Barman dead at 60"। Bengal Newz Media Pvt. Ltd.। সংগ্রহের তারিখ ৮ মে ২০১২। [*স্থায়ীভাবে অকার্যকর সংযোগ*]
5. ↑  tripuratimes.com (১০ মার্চ ২০১২)। "Sukumar Barman passes away, tributes paid in state honour Governor, CM, Opp condoles demise of Barman Times News"। tripuratimes.com। সংগ্রহের তারিখ ৮ মে ২০১২। [*অকার্যকর সংযোগ*]
**প্রশাসন** শব্দটি, যেমনটি সরকারের প্রসঙ্গে ব্যবহৃত হয়, এটি যে এখতিয়ারের অধীনে কাজ করে সেই অনুযায়ী পৃথক হয়। সাধারণ ভাষায়, প্রশাসনকে সিদ্ধান্ত গ্রহণকারী সংস্থা হিসাবে বর্ণনা করা যেতে পারে।

যুক্তরাষ্ট্র
------------

আমেরিকান ব্যবহারে, শব্দটি সাধারণত একটি নির্দিষ্ট রাষ্ট্রপতির অধীনে নির্বাহী শাখাকে বোঝায় (বা গভর্নর, মেয়র বা অন্যান্য স্থানীয় নির্বাহী); বা একটি নির্দিষ্ট নির্বাহীর মেয়াদ; উদাহরণস্বরূপ: "প্রেসিডেন্ট ওয়াই এর প্রশাসন" বা "প্রেসিডেন্ট ওয়াই এর প্রশাসনের সময় প্রতিরক্ষা সেক্রেটারি এক্স।" এর অর্থ ন্যাশনাল অ্যারোনটিক্স অ্যান্ড স্পেস অ্যাডমিনিস্ট্রেশন (নাসা), ক্ষুদ্র ব্যবসায় প্রশাসন বা ন্যাশনাল আর্কাইভস অ্যান্ড রেকর্ডস অ্যাডমিনিস্ট্রেশন হিসাবে একজন প্রশাসকের নেতৃত্বে একটি নির্বাহী শাখা সংস্থাও হতে পারে।

"প্রশাসন" শব্দটি রাষ্ট্রপতি শাসিত সরকার ব্যবস্থায় নির্বাহী শাখা বোঝাতে ব্যবহৃত হয়েছে।

ইউরোপ
-----

ইউরোপে শব্দের ব্যবহার দেশ অনুসারে পরিবর্তিত হয়, তবে সাধারণত "প্রশাসন" শব্দটি সাধারণভাবে ব্যবস্থাপনাগত কার্যাবলীকে বোঝায়, যার মধ্যে স্থানীয় সরকার, বা জাতীয় ও স্থানীয় সরকারের শ্রেণিবিন্যাস অন্তর্ভুক্ত থাকতে পারে, যা একটি শহর বা জেলার ক্ষেত্রে প্রযোজ্য। আরও নির্দিষ্টভাবে, এটি জনপ্রশাসনকে নির্দেশ করতে পারে, সরকার কর্তৃক নির্ধারিত জননীতি পরিচালনার ব্যবসা। যাইহোক, ফ্রান্স এবং রোমানিয়ার বাইরে, এই শব্দের ব্যবহার অস্বাভাবিক।

শব্দের ব্রিটিশ অর্থের জন্য, বেশিরভাগ দেশ *সরকার* শব্দটি ব্যবহার করে, উইনস্টন চার্চিলের "প্রশাসন"কে "চার্চিল সরকার" হিসাবে উল্লেখ করে। এটি কমনওয়েলথ অফ নেশনস- এর অ-ইউরোপীয় সদস্যদের ক্ষেত্রেও সত্য। একটি পুরানো, প্রধানত কমনওয়েলথ ব্যবহার, "মন্ত্রণালয়" শব্দটি, যেমন "চার্চিল মন্ত্রণালয়" এর মতো, যা এখনও ব্রিটেন, অস্ট্রেলিয়া এবং কানাডায় প্রধানমন্ত্রীর পদ উল্লেখ করার জন্য সরকারী এবং একাডেমিক ব্যবহারে রয়েছে।

সরকারের ধরনের উপর নির্ভর করে, একটি নির্দিষ্ট সরকারের জন্য কোয়ালিশন শব্দটি ব্যবহার করা যেতে পারে। নেদারল্যান্ডসে, মন্ত্রিসভা সবচেয়ে বেশি ব্যবহৃত শব্দ (যেমন "চতুর্থ বাল্কেনেন্দে মন্ত্রিসভা ") যদিও "জোট" বা "সরকার" ব্যবহার করা হয় যখন কেউ একটি নির্দিষ্ট জোটকে নির্দেশ করে না (উল্লেখ্য যে দুটি পদ সামান্য বিভিন্ন অর্থ)।

আরও দেখুন
---------

* নির্বাহী (সরকার)

তথ্যসূত্র
---------

1. ↑  "Decision making and governing body structure for independent regulators" (পিডিএফ)। OECD Best Practice Principles for Regulatory Policy। ২০১৪: 67–78। আইএসবিএন 9789264209008। ডিওআই:10.1787/9789264209015-en। সংগ্রহের তারিখ ৪ জুলাই ২০২২।
2. ↑  প্রশাসন বিশেষ্য - আমেরিকান ইংরেজি অভিধানে সংজ্ঞা - কেমব্রিজ অভিধান অনলাইন
3. ↑  - সরকারী বিশেষ্য (গ্রুপ) - ব্রিটিশ ইংরেজি অভিধানে সংজ্ঞা এবং থিসরাস - কেমব্রিজ অভিধান অনলাইন
4. ↑  
মন্ত্রণালয় - বিনামূল্যে মেরিয়াম-ওয়েবস্টার অভিধান থেকে সংজ্ঞা এবং আরও অনেক কিছু
নিউক্লিওসাইডেজ নিবন্ধের সাথে বিভ্রান্ত হবেন না।

**নিউক্লিওটাইডেজ** (ইংরেজি: Nucleotidase) হল একটি হাইড্রোলেজ প্রকৃতির উৎসেচক। এটি আর্দ্র বিশ্লেষণ দ্বারা নিউক্লিওটাইডকে ভেঙে নিউক্লিয়োসাইড ও ফসফেট গ্রুপ উৎপন্ন করে।

নিউক্লিওটাইড + H2O = নিউক্লিয়োসাইড + ফসফেট
উদাহরণ স্বরূপ, এটি অ্যাডিনোসিন মনোফসফেটকে ভেঙে অ্যাডিনোসিন-এ রূপান্তরিত করে এবং গুয়ানোসিন মনোফসফেটকে ভেঙে গুয়ানোসিন-এ রূপান্তরিত করে।

নিউক্লিওটাইডেজ দ্বারা পাচন একটি গুরুত্বপূর্ণ কাজ, যেখানে তারা খাদ্য হিসেবে গৃহীত নিউক্লিক অ্যাসিড ভেঙে দেয়।

প্রকারভেদ
---------

কোন দিক থেকে আর্দ্র বিশ্লেষণ ঘটেছে উপর ভিত্তি করে এগুলিকে দুটি বিভাগে বিভক্ত করা যেতে পারে:

১) ইসি 3.1.3.5: ৫'-নিউক্লিওটাইডেজ - NT5C, NT5C1A, NT5C1B, NT5C2, NT5C3

এরা নিউক্লিওটাইডের শর্করা অংশের ৫' প্রান্ত থেকে ফসফেট বাদ দিয়ে দেয়।

---

২) ইসি 3.1.3.6: ৩'-নিউক্লিওটাইডেজ - NT3

এরা নিউক্লিওটাইডের শর্করা অংশের ৩' প্রান্ত থেকে ফসফেট বাদ দিয়ে দেয়।

কাজ
---

৫'-নিউক্লিওটাইডেজ নিউক্লিওটাইডের শর্করা অংশের ৫' প্রান্ত থেকে ফসফেট বাদ দিয়ে দেয়। তাদের সাবস্ট্রেট পছন্দ এবং উপকোষীয় স্থানীয়করণের উপর নির্ভর করে তাদের বিভিন্ন ধরণের মধ্যে শ্রেণীবদ্ধ করা যেতে পারে। 

মেমব্রেন-বাউন্ড ৫'-নিউক্লিওটাইডেজগুলি অ্যাডেনোসিন মনোফসফেটের জন্য নির্দিষ্টতা প্রদর্শন করে এবং প্রধানত পূর্বে তৈরী নিউক্লিওটাইডের উদ্ধারে এবং পিউরিনার্জিক রিসেপ্টর জড়িত সংকেত ট্রান্সডাকশন ক্যাসকেডে জড়িত থাকে। 

দ্রবণীয় ৫'-নিউক্লিওটাইডেজগুলি উৎসেচকের সুপারফ্যামিলি হ্যালোঅ্যাসিড ডিহ্যালোজিনেজের অন্তর্গত বলে পরিচিত, যা দুটি ডোমেন প্রোটিন এবং একটি পরিবর্তিত রসম্যান ভাঁজ দ্বারা মূল এবং পরিবর্তনশীল ক্যাপ বা হুড হিসাবে চিহ্নিত। দ্রবণীয় ফর্মগুলি উপরে উল্লিখিত মানদণ্ডের উপর ভিত্তি করে আরও উপশ্রেণীবদ্ধ করা হয়েছে। mdN এবং cdN হল মাইটোকন্ড্রিয়াল এবং সাইটোসোলিক ৫'-৩'-পিরিমিডিন নিউক্লিওটাইডেজ। cN-I হল একটি সাইটোসোলিক নিউক্লিওটাইডেজ (cN) যা এর সাবস্ট্রেট হিসাবে অ্যাডিনোসিন মনোফসফেট এর প্রতি তার আসক্তি দ্বারা চিহ্নিত করা হয়। cN-II আইএমপি বা জিএমপি বা উভয়ের প্রতি এর আসক্তি দ্বারা চিহ্নিত করা হয়। cN-III একটি পিরিমিডিন ৫'-নিউক্লিওটাইডেজ। আইএমপি-নির্দিষ্ট ৫'-নিউক্লিওটাইডেজ নামে নিউক্লিওটাইডেজের একটি নতুন শ্রেণি সম্প্রতি সংজ্ঞায়িত করা হয়েছে। ৫'-নিউক্লিওটাইডেজগুলি কোষ-কোষ সংকেত বহন, নিউক্লিক অ্যাসিড মেরামত, নিউক্লিওটাইডের সংশ্লেষণের জন্য পিউরিন উদ্ধার পথ, সংকেত স্থানান্তর, ঝিল্লি পরিবহন ইত্যাদির মতো বিভিন্ন কাজের সাথে জড়িত।

আরও পড়ুন
---------

* Hunsucker SA, Mitchell BS, Spychala J (২০০৫)। "The 5'-nucleotidases as regulators of nucleotide and drug metabolism"। *Pharmacology & Therapeutics*। **107** (1): 1–30। ডিওআই:10.1016/j.pharmthera.2005.01.003। পিএমআইডি 15963349। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

তথ্যসূত্র
---------

1. ↑  Zimmermann H, Zebisch M, Sträter N (২০১২)। "Cellular function and molecular structure of ecto-nucleotidases"। *Purinergic Signalling*। **8** (3): 437–502। ডিওআই:10.1007/s11302-012-9309-4। পিএমআইডি 22555564। পিএমসি 3360096 অবাধে প্রবেশযোগ্য। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**ত্রিপুরার বিদ্রোহ** ছিল একটি সশস্ত্র সংঘাত যা ভারতের ত্রিপুরা রাজ্যে এবং বেশ কয়েকটি বিচ্ছিন্নতাবাদী বিদ্রোহী সংগঠনের মধ্যে সংঘটিত হয়েছিল। এটি উত্তর-পূর্ব ভারতে ব্যাপক বিদ্রোহের একটি অংশ ছিল এবং ত্রিপুরীদের দ্বারা ইন্ধন দেওয়া হয়েছিল।

পটভূমি
------

ত্রিপুরা শব্দের আক্ষরিক অর্থ "জমি সংলগ্ন জল", উত্তর-পূর্বের চরম দক্ষিণ-পশ্চিম কোণে অবস্থিত। ১৯৪৭ সালে ভারতের স্বাধীনতার পর, ১৯৪৮ সালে ত্রিপুরা "C" ক্যাটাগরির রাজ্য হিসেবে ভারতীয় ইউনিয়নে যোগদান করে। এটি ১৯৫৬ সালের নভেম্বরে একটি কেন্দ্রশাসিত অঞ্চলে পরিণত হয় এবং ২১ জানুয়ারী ১৯৭২-এ পূর্ণ রাজ্যের লাভ করে।

সাবেক পূর্ববঙ্গ এবং পরবর্তীকালে বাংলাদেশ থেকে আসা অবৈধ অভিবাসী এবং উদ্বাস্তুদের ফলে ত্রিপুরার জনসংখ্যার একটি বড় পরিবর্তন হয়েছে। ত্রিপুরীদের পাহাড়ে ঠেলে দেওয়া হয় এবং রাজ্যের রাজনীতি ও প্রশাসন বাংলাভাষী ও অভিবাসীদের আধিপত্যে পরিণত হয়।

এটি ছিল বিশেষ কারণ যা স্থানীয় জনগণের মধ্যে জাতীয় চেতনা তৈরি করেছিল। অভিবাসন ইস্যুতে ক্রমাগত অবহেলা ভারতীয় জাতীয়তাবাদ এবং সদ্য সৃষ্ট ত্রিপুরী জাতীয়তাবাদের মধ্যে সরাসরি সংঘর্ষের দিকে পরিচালিত করেছিল। উত্তর-পূর্ব ভারতের অন্যান্য রাজ্যে জাতীয়তাবাদের সমান্তরাল উত্থান পরিস্থিতিকে আরও জটিল করে তুলেছিল, যার ফলে ভারত এবং বিদ্রোহী গোষ্ঠীগুলির মধ্যে একটি মারাত্মক সশস্ত্র সংঘাত শুরু হয়েছিল, এইভাবে উপজাতি বনাম বাঙালি দ্বন্দ্ব হিসাবে জাতিগত লাইনে বিদ্রোহের সৃষ্টি হয়েছিল।

ত্রিপুরা ন্যাশনাল ভলান্টিয়ার্স (TNV) গঠন করা প্রথম জঙ্গি সংগঠন। এটি ১৯৮৮ সাল পর্যন্ত সক্রিয় ছিল। যাইহোক, সবচেয়ে বিশিষ্ট ছিল ন্যাশনাল লিবারেশন ফ্রন্ট অফ ত্রিপুরা (এনএলএফটি) এবং অল ত্রিপুরা টাইগার ফোর্স (এটিটিএফ) ।

এসব গ্রুপের বিভিন্ন দাবি ছিল। এনএলএফটি একটি স্বাধীন ত্রিপুরা প্রতিষ্ঠা করতে চেয়েছিল এবং এটিটিএফ ত্রিপুরা সংযুক্তি চুক্তি চূড়ান্ত করতে চেয়েছিল। যাইহোক, তারা সকলেই মতাদর্শগত পার্থক্য থাকা সত্ত্বেও ১৯৫০ সালের পর ত্রিপুরায় প্রবেশকারী বাংলাদেশি অভিবাসীদের অপসারণ করতে চেয়েছিলেন।

ত্রিপুরী বিদ্রোহী গোষ্ঠীগুলোর বাঙালি বিরোধী মনোভাব ইউনাইটেড বেঙ্গলি লিবারেশন ফ্রন্টের জন্ম দিয়েছে। দলটি ত্রিপুরার বাঙালিদের জঙ্গিদের হাত থেকে রক্ষা করতে চেয়েছিল। এই গোষ্ঠীটি অস্ত্র ও অবকাঠামো সরবরাহকারী বাঙালি অধ্যুষিত কমিউনিস্ট পার্টি দ্বারা সমর্থিত ছিল।

তাদের মধ্যে অভ্যন্তরীণ দ্বন্দ্ব এনএলএফটিকে বিশ্বমোহন দেববর্মার নেতৃত্বাধীন এনএলএফটি(বি) এবং নয়নবাসী জামাতিয়ার নেতৃত্বাধীন এনএলএফটি(এন)-এ বিভক্ত করেছিল। ATTF যেটি NLFT এর একটি ডানপন্থী সংগঠন ছিল রঞ্জিত দেববর্মার নেতৃত্বে তার নিজস্ব জঙ্গি সংগঠনে পরিণত হয়েছিল।

বিশ্বমোহন দেববর্মা, নয়নবাসী জামাতিয়া এবং রঞ্জিত দেববর্মাকে বাংলাদেশে তাদের গোপন ক্যাম্পে গ্রেপ্তার করা হলে এই দলগুলি বড় ধাক্কা খেয়েছিল। অনুমান করা হয় যে এই সশস্ত্র ক্যাডারদের মধ্যে কিছু এখনও বাংলাদেশের পার্বত্য চট্টগ্রামে তাদের আস্তানা ক্যাম্পে উপস্থিত রয়েছে।

২০২০ সালের শেষ থেকে এনএলএফটি-এর নেতৃত্বে কর্মীদের অপহরণ এবং একজন ব্যবসায়ীকে হত্যার ঘটনাগুলির সাথে একটি পুনরুত্থান ঘটেছে যা রাজ্যে আবার বিদ্রোহের উত্থান চিহ্নিত করেছে{{cite news |last= |first= |date= |title= |url= |work= |location= |access-date=}}।

তথ্যসূত্র
---------
শ্রী শ্রী গণেশ পাগল সেবাশ্রম মাদারীপুর জেলার রাজৈর উপজেলার কদমবাড়ীতে অবস্থিত একটি গুরুত্বপূর্ণ হিন্দু তীর্থভূমি। বিশেষত বাঙালি হিন্দুর কাছে এটি একটি জনপ্রিয় তীর্থস্থান।

গণেশ পাগলের অনুসারীদের জন্য ১৯০৫ সালে (১৩১২ বঙ্গাব্দে) মাদারীপুরের রাজৈর উপজেলার কদমবাড়ী দিঘীরপাড় এলাকায় প্রায় ৩৬৫ বিঘা জমিতে গণেশ পাগল সেবাশ্রম গড়ে ওঠে।

**শ্রী শ্রী গণেশ পাগল সেবাশ্রম** সমাধি মন্দিরের ভিতরে **গণেশ পাগলে** মূর্তি

অবস্থান
-------

মাদারীপুর জেলার রাজৈর উপজেলার কদমবাড়ী বাজারের উত্তর-পূর্ব কোণে শ্রী শ্রী গণেশ পাগল সেবাশ্রম অবস্থিত। ঢাকা থেকে ঢাকা-বরিশাল জাতীয় মহাসড়ক পথ ধরে গিয়ে টেকেরহাট তেমাথা থেকে প্রায় ১২ কিলোমিটার দূরে এর অবস্থান।

গুরুত্ব
-------

মাদারীপুরের কদমবাড়ীতে গণেশ পাগল সেবাশ্রমের কুম্ভমেলার এক অপূর্ব দৃশ্য
১৪০ বছর আগে ১৩ জন সাধু মিলিত হয়ে ১৩ কেজি চাল ও ১৩ টাকা নিয়ে ১৩ ই জ্যৈষ্ঠ ভারতের কুম্ভমেলার আদলে সেবাশ্রমে কুম্ভমেলার আয়োজন করেন। এরপর থেকে প্রতি বছর জ্যৈষ্ঠ মাসের ১৩ তারিখ মেলার সেই ধারাবাহিকতা রক্ষা করা হচ্ছে। শ্রী শ্রী গনেশ পাগল সেবাশ্রম সংঘের এই মেলা উপমহাদেশের অন্যতম বৃহৎ কুম্ভমেলা হিসাবে স্বীকৃত। প্রায় ১৬৭ একর জমি অর্থাৎ ৯ বর্গ কিলোমিটার এলাকা জুড়ে বিস্তৃত থাকে মেলার আয়তন। অতীতে মাত্র একদিনের জন্য মেলা অনুষ্ঠিত হলেও বর্তমানে এই মেলার চলে প্রায় সপ্তাহ ব্যাপী। বাংলাদেশ ছাড়াও পশ্চিমবঙ্গের পূর্ব বর্ধমান জেলার কাটোয়ায় একইসাথে গণেশ পাগলের কুম্ভমেলা পালিত হয়ে থাকে। 

প্রায় দেড়শ বছরের পুরনো ঐতিহ্যবাহী এই কুম্ভমেলার আয়োজনে দেশ-বিদেশের প্রায় ১০ লক্ষাধিক মানুষের সমাগম ঘটে। ভারত, নেপাল ও ভূটান থেকেও বহু লোক এই কুম্ভমেলায় অংশ নেন।  জাতি ধর্ম বর্ণ নির্বিশেষে মেলায় আগত মানুষেরা বিশ্বাস করেন মেলায় আসলে এবং গণেশ পাগলের মন্দির দর্শন করলে সকল ধরণের বিপদ আপদ থেকে মুক্তি লাভ করা যায়।

অবকাঠামো
--------

গণেশ পাগল গুচ্ছ মন্দির আশ্রমের প্রধান ফটক
আশ্রমে ছোট-বড় মোট ১০৮টি মন্দির রয়েছে। তবে আশ্রমের প্রধান ফটক অতিক্রম করে পাশেই দেখা মিলবে গুচ্ছ মন্দিরের। যেখানে আটটি সমন্বিত মন্দির একত্রে রয়েছে। সেগুলো হলো- লক্ষ্মী নারায়ণ মন্দির, দূর্গা মন্দির, শ্রী শ্রী রাধা গোবিন্দ মন্দির, গৌর নিতাই মন্দির, রাম মন্দির, হরি মন্দির, অন্নপূর্ণা মন্দির, মনসা মন্দির।

সমাধি মন্দিরের উত্তর পাশে রয়েছে মনসা মন্দির ও দক্ষিণে রয়েছে শিব মন্দির। এছাড়া পূর্বে রয়েছে শ্মশান কালী মন্দি ও পশ্চিমে রয়েছে সরস্বতী মন্দির।

আরও দেখুন
---------

* বাংলাদেশে হিন্দুধর্ম
* বাংলাদেশের হিন্দু মন্দিরের তালিকা

তথ্যসূত্র
---------

1. ↑  "গণেশ পাগলের কুম্ভ মেলা শুর"। *কালের কন্ঠ*। সংগ্রহের তারিখ ২৮ মে ২০২৩।
2. ↑  "পূর্ব বর্ধমানের কাটোয়ার একাইহাটেও শুরু হল কালীসাধক গণেশ পাগলের কুম্ভমেলা"। *বর্তমার পত্রিকা*। সংগ্রহের তারিখ ৩ জুন ২০২৩।
3. ↑  "মাদারীপুরে শুরু হয়েছে গণেশ পাগলের কুম্ভমেলা"। *সময়নিউজ.টিভি*। সংগ্রহের তারিখ ৩০ মে ২০২৩।

বহিঃসংযোগ
---------
চতুর্দশ শতকের আরব ইতিহাসবেত্তা ও সমাজবিজ্ঞানী ইবনে খালদুন তার 'আল-মুকাদ্দিমা' গ্রন্থে সমাজবিজ্ঞান তথা ইতিহাসতত্ত্বের যে ব্যাখ্যা প্রদান করেছেন তাই আধুনিক সমাজের ভিত্তি স্থাপন করেছে। তিনি বিশ্বের ইতিহাস, বিশেষ করে পাশ্চাত্যের ইতিহাস রচনা করতে গিয়ে তার ভূমিকাস্বরূপ যে গ্রন্থটি রচনা করেছিলেন মূলত তা 'আল-মুকাদ্দিমা' বা ইংরেজি অনুবাদে The Prolegomena নামে পরিচিত। ১৩৭৫ থেকে শুরু করে চার বৎসরে তিনি এই মহাগ্রন্থটি রচনা করেছিলেন।

গ্রন্থটিতে তিনি তার সমসসাময়িককালের ইতিহাসবেত্তাদের ইতিহাস রচনার ক্ষেত্রে একটি বিশেষ ত্রুটির প্রতি দৃষ্টি আকর্ষণ করেন। ঐতিহাসিকগণ যাতে ইবনে খালদুনের সমাজ সম্পর্কীয় মতবাদকে যথাযথভাবে বিচার করতে পারেন সে মাপকাঠি স্থির করে দেওয়ার জন্য তিনি 'আল-মুকাদ্দিমা' গ্রন্থের ভূমিকায় সমাজের ধরন ও এর পর্যালোচনা করেছেন। তিনি বলেছেন, সমাজবিজ্ঞানী একদিকে যেমন বর্তমানকে নিয়ে পঠনপাঠন করে, তেমনি তা অতীতকে অবলোকন করে; যার ফলে ইতিহাস সমাজবিজ্ঞানের উপাদান যোগান দেয়। পূর্বেকার মুসলমান ও পাশ্চাত্যের ঐতিহাসিকদের মতো নয় বরং এক ভিন্নতর দৃষ্টিতে তিনি সমাজ ইতিহাসকে একটি স্বতন্ত্র বিষয়ের মর্যাদা দিয়েছেন।

তথ্যসূত্র
---------

1. ↑  Ibn Khaldūn Muslim historian

বহি:সংযোগ
---------
**ত্রিপুরা ন্যাশনাল ভলান্টিয়ার্স** (এছাড়াও **উপজাতীয় জাতীয় স্বেচ্ছাসেবক** বা **ত্রিপুরা জাতীয় স্বেচ্ছাসেবক বাহিনী** ) হল ভারতের ত্রিপুরা অঞ্চলের একটি ত্রিপুরী জাতীয়তাবাদী জঙ্গি গোষ্ঠী যেটি ১৯৮০-এর দশকের গোড়ার দিকে ত্রিপুরাকে ভারত থেকে আলাদা করার জন্য একটি সশস্ত্র সংগ্রাম শুরু করেছিল। টিএনভির নেতৃত্বে ছিলেন বিজয় কুমার হ্রাংখাওল ।[][  ]

খ্রিস্টানরা টিএনভি-এর যোদ্ধা এবং নেতাদের একটি বড় শতাংশ নিয়ে গঠিত। চেয়ারম্যান বিজয় হ্রাংখাওল ছিলেন একজন ধর্মপ্রাণ খ্রিস্টান। টিএনভি-তে যোগদানকারী খ্রিস্টান নন এমন উপজাতিদের খ্রিস্টান ধর্মে ধর্মান্তরিত হতে উৎসাহিত করা হয়েছিল। 

টিএনভি ১৯৮৮ সালে আত্মসমর্পণ করে এবং নিজেদেরকে একটি রাজনৈতিক দলে একীভূত করে। ২০০০ সালে, টিএনভি টুইপ্রার আদিবাসী জাতীয়তাবাদী দল হিসাবে নিজেদের নাম পরিবর্তন করে।[][  ]

২০০১ সালে টিএনভি Indigenous People's Front of Tripura- এর সাথে একীভূত হয়।

ইতিহাস
------

টিএনভি ১৯৭৮ সালে মিজো ন্যাশনাল ফ্রন্টের সহায়তায় প্রতিষ্ঠিত হয়েছিল।  এটিকে প্রথমে উপজাতীয় জাতীয় স্বেচ্ছাসেবক বলা হত।[][  ]

আরো দেখুন
---------

* ত্রিপুরী জাতীয়তাবাদ
* ত্রিপুরা বিদ্রোহ
* অল ত্রিপুরা টাইগার ফোর্স

তথ্যসূত্র
---------

1. ↑  Subir Bhaumik (২০০৪)। *Ethnicity, Ideology and Religion: Separatist movements in India's Northeast* (পিডিএফ)। Asia-Pacific Center for Security Studies। পৃষ্ঠা 236।
2. ↑  "Assessment for Tripuras in India", *Minorities at Risk Project*, UNHCR Refworld, ২০০৩-১২-৩১, সংগ্রহের তারিখ ২০০৯-০৩-১৫ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**রংধনু ডায়েট** বা রংধনু আহার হাল ফ্যাশনের বহুল আলোচিত একটি বিষয় যেটা স্বাস্থ্যে বিপ্লব নিয়ে আসতে পারে। রংধনু ডায়েট বলতে প্রতিদিনের খাবারে রঙ বেরঙের ফলমূল ও সবজি যোগ করা বোঝায়। এতে সকল বর্ণের জন্য দায়ী ফাইটোনিউট্রিয়েন্টস বা উদ্ভিদকণা খাবারে যোগ করা সম্ভব হয়। এসব পুষ্টি উপাদানে থাকে এন্টি অক্সিডেন্ট এবং এন্টি ইনফ্লামেটরি বৈশিষ্ট্য যা আমাদের শরীরে উৎপন্ন জায়মান অক্সিজেনকে নিষ্ক্রিয় করে এবং দীর্ঘমেয়াদী রোগব্যাধি থেকে রক্ষা করে। পুষ্টিবিদরা তাই রংধনু আহার গ্রহণ করতে জনসাধারণকে উৎসাহিত করে আসছেন।

প্রকারভেদ
---------

একটি রংধনুতে যেমন বিভিন্ন বর্ণের সমাহার দেখা যায়, রংধনু ডায়েট সেখান থেকে অনুপ্রাণিত হয়ে বিভিন্ন বর্ণের ফলমূল এবং সবজি খাবার সন্নিবেশ ঘটায়। রংধনু ডায়েটে সবুজ, লাল, হলুদ, কমলা, সাদা এবং নীল রঙের ফলমূল এবং শাক সবজির সমাবেশ দেখা যায়।

### সবুজ ফল ও সবজি

সবুজ ফল ও সবজি এন্টি অক্সিডেন্ট সমৃদ্ধ খাবার। বিশেষ করে সবুজ শাক দেহের ডায়েটারি ফাইবারের চাহিদা বহুলাংশে মিটিয়ে থাকে। সবুজ ফলগুলোর মধ্যে অন্যতম হচ্ছে লেবু, অ্যাভোকাডো, সবুজ আপেল ইত্যাদি। অনেক ফল কাঁচা অবস্থায় সবুজ রং ধারণ করে। সবুজ সবজি যেমন বাঁধাকপি, শালগম, শিম, বরবটি, শসা আমাদের দৈনন্দিন পুষ্টি চাহিদা মিটিয়ে থাকে।

### লাল ফল ও সবজি

ফল ও সবজির লাল বর্ণের উৎপত্তি লাইকোপেন নামক ক্যারোটিনয়েডের উপস্থিতি থেকে। এটি বিপাক ক্রিয়ায় উৎপন্ন জায়মান অক্সিজেনকে বিতাড়িত করতে সাহায্য করে। লাল ফল এর মধ্যে অন্যতম হচ্ছে আপেল, তরমুজ, চেরি, স্ট্রবেরি ইত্যাদি। লাল মরিচ, টমেটো, পেঁয়াজ লাল সবজির অন্যতম উদাহরণ।

### কমলা-হলুদ ফল ও সবজি

কমলা এবং হলুদ সবজির রঙের জন্য দায়ী বিটা ক্যারোটিন। কমলা, আনারস, পাকা পেঁপে, আম ইত্যাদি ফলে প্রচুর পরিমাণে ক্যারোটিনয়েডস থাকে যা পরবর্তীতে ভিটামিন এ তে রুপান্তরিত হয়। গাজর, মিষ্টি কুমড়া, মিষ্টি আলু, ভুট্টা ইত্যাদি সবজিতে প্রচুর পরিমাণে এন্টিঅক্সিডেন্ট পাওয়া যায়।

### নীল ফল ও সবজি

নীল ফল ও সবজিতে প্রচুর পরিমাণে এন্থোসায়ানিন নামক রঞ্জক পদার্থ থাকে। এটির উপস্থিতিতে ফলমূল এবং শাক সবজি নীল বা বেগুনী বর্ণ ধারণ করে। খুব পরিচিত একটি নিল ফল হচ্ছে জাম বা ব্লূবেরি। এছাড়া নীল ফলমূল ও সবজি অনেক দুর্লভ। নীল ফল ও সবজির অন্যতম উদাহরণ হচ্ছে আলুবোখরা, ফিগ, কিশমিশ, আঙুর, বেগুন, ইত্যাদি।

তথ্যসূত্র
---------

1. ↑
2. ↑
টি২ ব্যাক্টেরিওফাজ
**T2 ব্যাক্টেরিওফাজের** ফায্ একটি গ্রিক শব্দ-যার অর্থ ভক্ষণ করা। প্রকৃতপক্ষে ফায্ হলো ঐসব ভাইরাস যারা জীবদেহে অবস্থিত রোগ সৃষ্টিকারী ব্যাকটেরিয়াকে ধ্বংস করে। যেহেতু এরা ব্যাকটেরিয়াকে ধ্বংস করে এ জন্য এদের ব্যাকটেরিওফায্ নামেও অভিহিত করা হয়।

টি২ ব্যাকটেরিওফায্ একটি সর্বাধিক পরিচিত ভাইরাস। টি২ ব্যাকটেরিওফায-এর দৈহিক গঠন অনেকটা ব্যাঙাচির মতো। এর দেহকে প্রধানত দুটি অংশে ভাগ করা যায়। যথা- মাথা এবং লেজ।

মাথা
----

টি২ ব্যাকটেরিওফায-এর মাথাটি স্ফীত এবং ষড়ভুজাকৃতির প্রিজমের ন্যায় এবং প্রোটিন অনু দিয়ে তৈরি। দৈর্ঘ্য প্রায় ৯৫-nm এবং প্রস্থ ৬৫nm। থলি আকৃতির এ স্ফীত অংশের ভেতরে রিং আকৃতির দ্বি-সূত্রক একটি DNA অনু প্যাঁচানো থাকে।৬০,০০০ জোড়া নিউক্লিয়োটাইড দিয়ে এই DNA গঠিত।DNA এর দৈর্ঘ্য 50 মাইক্রোমিটার।ক্যাপসোমিয়ারের সংখ্যা ২০০০ টি।এতে প্রায় ১৫০ টি জিন থাকে ।মাথার অধিকাংশ স্থান এ ফাঁপা বলে মনে হয় ।T২ ফাযের DNA দ্বিসূত্রক এবং মোট ওজনের ৫০ ভাগ এরফানুল।

লেজ
---

টি২ ফায্ এর মাথার নিচে একটি লেজ থাকে যা ফাঁপা নলের মতো। এর দৈর্ঘ্য প্রায় ১০০মিলি মাইক্রন এবং ব্যাস প্রায় ২৫মিলি মাইক্রন। লেজ ও মাথার সংযোগস্থলে একটি পাতলা চাকতির মত গঠন(কলার) বিদ্যমান। কলারের ঠিক নিচে ক্ষুদ্র অঞ্চলটির নাম গ্রীবা। অনেকের মতে, লেজের দৃঢ় আবরণের ভিতর একটি সংকোচনশীল প্রোটিন থাকে যাতে লাইসোজোম বিদ্যমান। লেজের নিচের প্রান্তে প্রশস্ত বেস প্লেট এবং যার চার পাশে ৬টি সরু, লম্বা স্পর্শক তন্তু ও কাঁটার ন্যায় স্পাইক থাকে। এর সাহায্যে এরা পোষক ব্যাকটেরিয়াকে আক্রমণ করে। প্রতিটি স্পর্শক তন্তুর দৈর্ঘ্য ১৩০ মিলি মাইক্রন এবং প্রস্থ মাত্র ২ মিলি মাইক্রন ।

তথ্যসূত্র
---------
আশালতা (জন্মনাম: আনন্দাবলি**)** একজন ভারতীয় নেপথ্য সঙ্গীতশিল্পী এবং রেডিও জকি যিনি মালয়ালম, তামিল এবং তেলুগু চলচ্চিত্রে সব মিলিয়ে ৪০ টিরও বেশি গান রেকর্ড করেছেন। রেডিও জকি হিসাবে তিনি হ্যালো জয় অলুকাস নামে একটি অনুষ্ঠান সঞ্চালনা করার জন্য বিখ্যাত যা ২০০৭ সালে প্রথম প্রচারিত হয়েছিল। তিনি বর্তমানে মিডিয়া ওয়েভস নামে স্বপ্রতিষ্ঠিত একটি অডিও প্রযোজনা প্রতিষ্ঠানে পরিচালক হিসাবে কাজ করছেন।

কর্মজীবন
--------

### গায়িকা হিসাবে

আশালতা খুব অল্প বয়সেই বাবাকে হারিয়েছিলেন, তবে সঙ্গীতের ক্ষেত্রে তিনি বেশ কয়েকজন খ্যাতিমান ব্যক্তির সংস্পর্শ পেয়েছিলেন। তিনি ১৬ বছর বয়সে কে জে যেসুদাসের সাথে পরিচিত হয়েছিলেন এবং আশালতার কণ্ঠে মুগ্ধ হয়ে পরের দিন যেসুদাস তাঁকে তরঙ্গিনী স্টুডিওতে গান করার জন্য ডেকেছিলেন। পরবর্তীতে তিনি তরঙ্গিনীর অবিচ্ছেদ্য অংশে পরিণত হয়েছেন এবং ১৯৮৫-১৯৯০ সময়কালে আশালতা ২৫ টি মালয়ালম , ২০ টি তামিল ও ১টি তেলুগু চলচ্চিত্রে গান করেছিলেন।

### রেডিও জকি হিসাবে

বিয়ের পরে ১৯৯৫ সালে তিনি দুবাইয়ের একটি রেডিও স্টেশনে রেডিও প্রযোজক হিসেবে যোগ দিয়েছিলেন। ২০০৫ সালে, তিনি গয়না বিপণনের শীর্ষস্থানীয় প্রতিষ্ঠান জয় অলুকাসের বিপণন বিভাগের প্রধান হিসাবে যোগ দিতে কেরালায় ফিরে এসেছিলেন। তিনি হ্যালো জয় অলুকাস শিরোনামে কোচি এফএম রেডিও আয়োজিত একটি ফোন-ইন অনুষ্ঠান সঞ্চালনা করেছিলেন যা সারা বিশ্বজুড়ে মালয়ালি শ্রোতাদের মধ্যে তাকে আরজে হিসেবে জনপ্রিয় করে তুলেছিল। তিনি বালাকৃষ্ণানের সাথে অনুষ্ঠানটি পরিচালনা করেছিলেন এবং শ্রোতারা তাদেরকে পছন্দসইভাবে আশেচি এবং বালেতান বলে ডাকত।

তথ্যসূত্র
---------

1. ↑  "List of Malayalam Songs by Singers Ashalatha"। *en.msidb.org*। সংগ্রহের তারিখ ২০২১-০২-০৪।
2. ↑  "Hello! Is it Radio `chechi' and `chettan?'"। *The Hindu* (ইংরেজি ভাষায়)। ২০০৭-০৪-৩০। আইএসএসএন 0971-751X। সংগ্রহের তারিখ ২০২১-০২-০৪।
3. ↑  "List of Malayalam Songs sung by Ashalatha"। *www.malayalachalachithram.com*। সংগ্রহের তারিখ ২০২১-০২-০৪।
4. ↑  "Everyone's Ashachechi"। *www.deccanchronicle.com*। সংগ্রহের তারিখ ২০২১-০২-০৪।
5. ↑  "Balakrishnan and Asalatha, popular radio anchors, presenting a programme at Kochi FM in Kochi... | The Hindu Images"। *thehinduimages.com*। ২০২১-০২-০৯ তারিখে মূল থেকে আর্কাইভ করা। সংগ্রহের তারিখ ২০২১-০২-০৪।
হাইড্রোজেনের শক্তিস্তর গুলির সূক্ষ্ম গঠন – বোর মডেলের আপেক্ষিকতা তত্ত্ব অনুযায়ী সংশোধন 
পদার্থবিজ্ঞানে, **ল্যাম্ব অপসরণ** হল হাইড্রোজেনের 2*S*1/2 ও 2*P*1/2 শক্তিস্তর দুটির শক্তির পার্থক্য যা ডিরাক সমীকরন থেকে পাওয়া যায় না। এই সমীকরন অনুযায়ী এই দুই স্তরের কোনো শক্তির পার্থক্য থাকা উচিত নয়। পদার্থবিজ্ঞানী উইলিস ল‍্যাম্বের নামানুসারে এর নামকরণ করা হয়েছে।

ভ্যাকুয়াম শক্তি ফ্লাকচুয়েশন এর সাথে হাইড্রোজেন পরমানুর উপর্যুক্ত দুটি কক্ষকে থাকা ইলেকট্রন এর মিথস্ক্রিয়া এই ঘটনার কারণ, যা এই ঘটনার আবিষ্কারের পরেই দেখানো হয়েছিল।
কৃষ্ণ গহ্বর থেকে নির্গত হকিং বিকিরণের তাত্ত্বিক ভবিষ্যতবাণী করায় ল্যাম্ব অপসরণ উল্লেখযোগ্য ভূমিকা পালন করে।
১৯৪৭ খ্রিষ্টাব্দে **ল্যাম্ব-রেদারফোর্ড** পরিক্ষায় হাইড্রোজেনের অনুতরঙ্গ বর্ণালী পর্যবেক্ষণে এই ক্রিয়া প্রথম গণনা করা হয় এবং এই গণনা রিনর্মালাইজেশন তত্ত্বকে এই ঘটনা ব্যাখ্যা করতে উৎসাহিত করে। এই ঘটনাই হল আধুনিক কোয়ান্টাম তড়িৎ-গতিবিজ্ঞান এর পথপ্রদর্শক যা পরবর্তীতে জুলিয়ান শুইঙার, রিচার্ড ফাইনম্যান, সান-ইতিরো টোমোনাগা, ফ্রিম্যান ডাইসন প্রভৃতির দ্বারা উন্নত হয়েছে। ১৯৫৫ সালে উইলিস ল‍্যাম্ব তার ল্যাম্ব অপসরণ সংক্রান্ত আবিষ্কারের জন্য নোবেল পুরস্কার লাভ করেন।

তথ্যসূত্র
---------

1. ↑  
G Aruldhas (২০০৯)। "§15.15 Lamb Shift"। *Quantum Mechanics* (2nd সংস্করণ)। Prentice-Hall of India Pvt. Ltd.। পৃষ্ঠা 404। আইএসবিএন 81-203-3635-6।
**সাবিহ তাহের দরবিশ আল-মাসরি**, একজন জর্ডানি-ফিলিস্তিনি ব্যবসায়ী। তিনি আরব সাপ্লাই অ্যান্ড ট্রেডিং কোম্পানির (অস্ট্রা গ্রুপ) এর প্রতিষ্ঠাতা ও চেয়ারম্যান। এছাড়াও তিনি জারা ইনভেস্টমেন্ট হোল্ডিং, অ্যাস্ট্রা ইন্ডাস্ট্রিজ, প্যাল্টেল কর্পোরেশন এবং আরব ব্যাংকের চেয়ারম্যান এবং প্যালেস্টাইন সিকিউরিটিজ এক্সচেঞ্জ (পিএসই) এর প্রতিষ্ঠাতা। 

তিনি মুনিব আল-মাসরির চাচাতো ভাই। 

আল-মাসরি টেক্সাস বিশ্ববিদ্যালয় থেকে রাসায়নিক প্রকৌশলে ডিগ্রি নিয়েছেন। 

আল-মাসরি ১৯৯৪ সালে জারা ইনভেস্টমেন্ট হোল্ডিং সহ-প্রতিষ্ঠা করেন।

তথ্যসূত্র
---------

1. ↑  "List of Public Companies Worldwide, Letter - Businessweek - Businessweek"। *Bloomberg.com*। সংগ্রহের তারিখ ৬ ফেব্রুয়ারি ২০১৬।
2. ↑  "The Power List: Where Wealth And Influence Lie In Jordan's Business World"। *Venture-mag.com*। ২৯ এপ্রিল ২০১৪। ৫ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ৬ ফেব্রুয়ারি ২০১৬।
3. ↑  "Sabih Taher Al Masri"। *Astraindustries.com.sa*। ৫ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ৬ ফেব্রুয়ারি ২০১৬।